《秋怀 其七》
宋代·卫宗武

屋隅一握地，岁久寖芜秽。兹晨命仆夫，疏剔净无翳。

洞目增秋明，弥襟挹凉气。春葩已辞荣，柯叶犹蔽芾。

晚芳粲黄金，新篁间幽桂。欲幻小池亭，西风几凄厉。

只今欠一死，肯作百年计。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。